Diari Oficial de la Generalitat Valenciana


Sumari del DOGV 6644, del 04-11-2011 (2011/11560)

Notificació de la resolució desestimatòria dictada en l'expedient CG-0031/10.
-----------------------------------------------------------------------------

### Dades del document

Número de DOGV
:   6644

Data del DOGV
:   04-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11327


Organisme emissor
:   Agència Valenciana del Turisme

Tipus de document
:   Anunci

Notificació de la resolució desestimatòria dictada en l'expedient CG-0031/10. [2011/11862]  
Per no haver sigut possible notificar de forma personal i directa a la interessada la Resolució de la consellera de Turisme, Cultura i Esport i presidenta de l'Agència Valenciana del Turisme de data 28 de juliol de 2011, que desestimava el recurs d'alçada interposat per Esther Inmaculada Polop Insa, dictada en l'expedient CG-0031/10, es procedix a publicar-la en el Diari Oficial de la Comunitat Valenciana, als efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
València, 20 d'octubre de 2011.- La cap de l'Àrea de Producte: Isabel Palafox Gámir.  
  
Amb data 28 de juliol de 2011, la consellera de Turisme, Cultura i Esport i presidenta de l'Agència Valenciana del Turisme ha dictat la següent:  
  
Resolució de recurs d'alçada  
«Vist el recurs d'alçada interposat per Esther Inmaculada Polop Insa contra la Resolució de la directora de l'Agència Valenciana del Turisme de data 22 de juny de 2011, d'habilitació de guies de turisme de la Comunitat Valenciana i d'ampliació d'idiomes per a guies ja habilitats, convocada per la Resolució de 25 d'octubre de 2010.  
  
Fets  
Primer. La directora de l'Agència Valenciana del Turisme, en la Resolució de 22 de juny de 2011, va resoldre aprovar la llista definitiva d'admesos i exclosos a les proves per a l'habilitació de guies de turisme de la Comunitat Valenciana i l'ampliació d'idiomes, convocada per la Resolució de 25 d'octubre de 2010. En la llista d'exclosos es trobava, entre d'altres, Esther Inmaculada Polop Insa.  
  
Segon. Contra la Resolució de data 22 de juny de 2011, Esther Inmaculada Polop Insa va interposar un recurs d'alçada en què sol·licitava ser declarada apta com a guia de turisme de la Convocatòria de 25 d'octubre de 2010, basant-se en les al·legacions que a continuació, de forma succinta, s'exposen:  
Que, després de quatre anys d'espera, ha participat en les proves per a l'obtenció de l'habilitació de guia de turisme, i que les dites proves constaven de dos parts: la primera consistia en un examen d'idiomes, que té convalidat, i la segona constava, al seu torn, de dos proves, l'una escrita (en què va obtindre 5 punts sobre 6), i l'altra oral, en què només li van faltar dos dècimes de punt per a superar-la.   
Que la part oral pretenia que l'aspirant demostrara la seua capacitat de comunicació, per a la qual cosa li proporcionaren un foli que contenia dos fotografies de recursos turístics de la Comunitat Valenciana, de les quals n'havia de triar una, i, davant del tribunal, amb un parell de minuts de preparació, fer-ne un discurs durant 10 minuts.  
  
Que el foli que li va tocar a la recurrent només contenia una fotografia, per la qual cosa no va tindre l'oportunitat de triar entre dos temes, fet que li va impedir estar en igualtat de condicions amb la resta de participants, amb tan mala sort que el tema que li va tocar desplegar no el dominava en profunditat.  
Que dies abans de la realització de la prova la recurrent va patir una forta crisi de vertígens i en el moment de la prova estava prenent medicació, la qual cosa va afavorir un augment del seu nivell d'ansietat i nerviosisme.  
Que, durant la revisió de l'examen i després de mantindre una conversació amb els membres del tribunal, este va reconéixer que la recurrent tenia una bona capacitat de comunicació i durant eixa conversació ho estava demostrant.  
Que pensa que l'enfocament que ha donat el tribunal per a la valoració de les habilitats necessàries en un guia de turisme s'ha centrat únicament en les habilitats comunicatives, amb un tipus de prova en què intervé massa el factor sort, i que considera que per a ser un bon guia de turisme cal posseir altres aspectes tan importants com la posada en pràctica de les habilitats d'organització, la capacitat de decisió i resolució de problemes, o les actituds de responsabilitat, prudència, respecte, l'actitud crítica per a millorar, etc., que no s'han considerat en estes proves.  
Que la recurrent és diplomada en Turisme per la Universitat de València, i que ha completat la seua formació en història, història de l'art, geografia, cultura, idiomes, etc., i ha realitzat el curs d'habilitació de guies de turisme en el CdT, per la qual cosa actualment té la formació adequada per a desplegar les funcions d'una guia de turisme, i a més en la seua ciutat es necessiten guies de turisme i ella és la millor opció perquè ha nascut en la ciutat i la coneix a la perfecció.  
Que la recurrent es troba sense treball i amb càrregues familiars, per la qual cosa la concessió de la llicència suposaria un bé per a ella i per a la ciutat de Xàtiva, afavorint l'augment de l'oferta turística de guies que la ciutat requerix, ja que actualment este servici és oferit per persones que no tenen cap acreditació ni la preparació adequada.  
  
Que amb la nova normativa europea els guies de turisme de procedència europea poden treballar a la Comunitat Valenciana, per la qual cosa esta conselleria hauria de ser un poc més flexible, però es dóna la paradoxa que és molt exigent per un costat, i per l'altre es veu obligada a obrir les portes als guies europeus amb menys preparació.  
  
Fonaments jurídics   
Primer. La competència per a resoldre la té la consellera de Turisme, Cultura i Esport, en la seua condició de presidenta de l'Agència Valenciana del Turisme, en virtut del que establix l'article 5, apartat dos.i, del Decret 209/2004, de 8 d'octubre, del Govern Valencià, pel qual s'aprova el Reglament de l'Agència Valenciana del Turisme.  
  
  
Segon. La Resolució de 25 d'octubre de 2010 de la secretària autonòmica de Turisme, en qualitat de directora de l'Agència Valenciana del Turisme, per la qual es convoquen les proves d'habilitació de guia de turisme de la Comunitat Valenciana i d'ampliació d'idiomes per als guies ja habilitats.   
  
Tercer. Amb data d'entrada 8 de novembre de 2010, núm. 10.375, en el Registre General de l'Agència Valenciana del Turisme es va rebre, dins del termini de presentació establit en la convocatòria, la sol·licitud d'Esther Inmaculada Polop Insa, que per la Resolució de 14 de febrer de 2011 de la directora de l'Agència Valenciana del Turisme va ser admesa en les proves, amb els idiomes d'anglés i de francés convalidats segons els nivells i les formes d'acreditació establits en la convocatòria, i, per tant, declarada exempta de la realització de la primera part de les proves, prova d'idiomes, segons el que establix el punt 2.1 de la convocatòria.   
  
Així mateix, va ser admesa a les proves amb el bloc A de coneixements convalidat, segons el que establixen l'article 11 del Decret 62/1996, de 25 de març de 1996, i el punt quatre de la convocatòria.  
  
Anglés. La interessada queda exclosa de realitzar la prova d'idiomes corresponent aportant un certificat de l'Escola Oficial d'Idiomes d'Alzira CNI que correspon a un B1 del Marc Comú Europeu de Referència de les Llengües.  
Francés. La interessada queda exclosa de realitzar la prova d'idiomes corresponent aportant un certificat de l'Escola Oficial d'Idiomes d'Alzira CNI que correspon a un B1 del Marc Comú Europeu de Referència de les Llengües.  
Bloc A de coneixements. La interessada presenta una memòria justificativa i acredita les assignatures realitzades.  
Per l'Acord de 12 de maig de 2011 del tribunal encarregat de la realització de les proves, nomenat per la Resolució de 29 de març de 2011 de la directora de l'Agència Valenciana del Turisme, Esther Inmaculada Polop Insa va ser convocada a la realització de la segona part de les proves (prova escrita i prova oral).  
Per l'Acord d'1 de juny de 2011 del tribunal mencionat, i de conformitat amb el que establix el punt 10.3 de la convocatòria, una vegada realitzada i valorada la segona part de les proves, es va publicar la llista provisional d'aspirants declarats aptes, en la qual Esther Inmaculada Polop Insa figura declarada com a no apta (NA), tenint en compte els resultats obtinguts en cada una de les dos fases de la segona prova que figuren a continuació, així com el que establix el punt 10 de la convocatòria pel que fa a la valoració de les proves:  
1a fase, prova escrita tipus test. L'aspirant obté un total de 4,88 punts sobre 6, i aconseguix el mínim de 3 punts que establix el punt 10.1 de la convocatòria per a la superació de la prova.  
2a fase, prova oral. L'aspirant obté un total de 1,75 punts sobre 4, i no aconseguix el mínim de 2 punts que establix l'apartat 10.1 de la convocatòria per a la superació de la prova.  
Així mateix, l'acord del tribunal mencionat anteriorment, de conformitat amb el que establix el punt 10.3 de la convocatòria, determinava que en el termini de 10 dies hàbils els participants podien demanar la revisió dels seus exercicis per mitjà d'un escrit dirigit al tribunal de la convocatòria en què especificaren les raons que motivaven la seua sol·licitud de revisió.  
Amb data d'entrada 3 de juny, núm. 4640 en el Registre General de l'Agència Valenciana del Turisme, dins del termini establit amb este fi, la interessada va presentar un escrit en què sol·licitava la revisió de l'examen tipus test, prova escrita.  
El tribunal responsable de les proves va convocar la interessada a la revisió de l'examen, que va tindre lloc el passat 20 de juny de 2011. Durant la sessió, els membres del tribunal que van realitzar la prova van atendre totes les qüestions plantejades per Esther Inmaculada Polop Insa, i, concretament, van explicar i argumentar la nota obtinguda en la prova oral, 1,75 punts sobre 4, mostrant la fitxa d'avaluació feta en el moment de la prova, on figura la valoració i els comentaris sobre cada un dels aspectes que establix el punt 9.2.2 de la convocatòria:  
  
Desimboltura: 2 punts sobre 4.  
Coherència: 1,5 punts sobre 4.  
Correcció gramatical i lèxic: 2 punts sobre 4.  
Fluïdesa amenitat: 1,5 punts sobre 4.  
Les al·legacions formulades per la interessada van versar, principalment, sobre l'estat d'ansietat i nerviosisme que va patir en el moment de realitzar la prova, derivat d'una certa medicació i situació personal, així com sobre la seua disconformitat amb el fet d'haver-se-li mostrat una única fotografia per a la realització de l'examen oral.  
Respecte a la funció de les imatges fotogràfiques en la prova oral, el tribunal va aclarir a la interessada que, segons establix la convocatòria en el punt 9.2.2, la prova oral comprén una exposició oral d'un cas pràctic plantejat pel tribunal. En este sentit, les fotografies es van utilitzar com a recurs de suport per al plantejament de casos pràctics sobre els quals desplegar la conversació amb l'aspirant. Els coneixements turístics dels recursos que es mostraven en les fotografies no eren objecte de valoració de la prova, només una ferramenta de suport del tribunal per a comprovar les competències de comunicació oral de l'aspirant.  
  
No obstant les al·legacions mencionades, el tribunal va ratificar l'avaluació feta en el seu moment.  
Una vegada efectuades les revisions, el tribunal va redactar la llista definitiva de candidats declarats aptes, en què, per tot el que s'ha assenyalat anteriorment, no figura la interessada. La dita llista va ser aprovada per la Resolució de la directora de l'Agència Valenciana del Turisme de 22 de juny de 2011, i va ser publicada en la mateixa data en les dependències i els mitjans electrònics establits per la convocatòria.  
Amb data d'entrada 12 de juliol de 2011, núm. 5.675, en el Registre General de l'Agència Valenciana del Turisme, es va rebre un recurs d'alçada d'Esther Inmaculada Polop Insa en què sol·licita "ser declarada apta com a guia de turisme en la Convocatòria del 25 d'octubre de 2010".  
En el seu recurs, la interessada insistix en els mateixos arguments, de condicions personals en el moment de la prova i d'entrega d'una única fotografia, al·legats davant del tribunal durant la revisió de la prova i que ja s'han comentat, a més de presentar d'altres argumentacions que no tenen prou entitat per a procedir a la revisió de l'esmentada resolució.  
Per tot això, tenint en compte la revisió de l'examen efectuada en el seu moment pel tribunal, així com les seues atribucions com a òrgan competent per a establir els criteris i avaluar els aspirants, i d'acord amb l'informe de la secretària del tribunal de data 27 de juliol de 2011, és procedent desestimar el recurs d'alçada formulat i confirmar la resolució contra la qual ha recorregut la interessada en tots els seus termes.  
Resolució  
En virtut del que disposen el Decret 209/2004, de 8 d'octubre, pel qual s'aprova el Reglament de l'Agència Valenciana del Turisme (DOGV de 13 d'octubre de 2004), i l'article 4 del Decret/123 2007, de 27 de juliol, pel qual s'aprova el Reglament Orgànic i Funcional de la Conselleria de Turisme, resolc desestimar el recurs d'alçada interposat per Esther Inmaculada Polop Insa contra la Resolució de la directora de l'Agència Valenciana del Turisme de data 22 de juny de 2011, i confirmar la resolució en tots els punts.»  
  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de rebre-la, d'acord amb el que establixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 28 de juliol de 2011.- La consellera de Turisme, Cultura i Esport i presidenta de l'Agència Valenciana del Turisme: Lola Johnson Sastre.